Трима братя, три сестри
Трима братя, три сестри (, букв.пр. Страстта на ястребите) е колумбийска теленовела, продуцирана от RTI Televisión за Телемундо и Каракол Телевисион между 2003 и 2004 г. Версия е на колумбийската теленовела от 1994 г. Тихите води, написана от Хулио Хименес.

На 12 май 2021 г. е потвърдено от Телемундо, че през телевизионен сезон 2021 – 2022 г. теленовелата ще се завърне с продължение.

Сюжет 
Бернардо Елисондо е собственик на ранчо, където живее със съпругата си, доня Габриела, и дъщерите им, Норма, Химена и Сара, съпругът на дъщеря им Норма, Фернандо Ескандон, и тъста му, дон Мартин Асеведо, пенсиониран военен, който е парализиран. Бракът на Норма и Фернандо е уреден от доня Габриела, за да скрие, че Норма е била жертва на изнасилване, но бракът им не е консумиран. Отделно от това, Габриела е влюбена във Фернандо, затова принуждава дъщеря си да се омъжи за него, за да го държи близо до себе си.

Въпреки че Бернардо е влюбен в Либия Рейес, скромна млада жена, той знае, че не би могъл да се ожени за нея, тъй като Габриела, доста деспотична и много старомодна жена, никога не би му дала развод. Бернардо е решен да скъса с всичко, за да изживее любовта си с Либия, и решава официално да се представи на братята на младата жена, Хуан, Оскар и Франко Рейес, които не подкрепят връзката им, но я одобряват, тъй като щастието на сестра им зависи от нея. За съжаление Бернардо претърпява инцидент с кон и умира.

По това време Либия открива, че е бременна и разбира, че Бернардо е починал, затова тя решава да отиде в къщата на Елисондо, убедена от съседката си, производителя на плодове Ортенсия и нейните деца, които я водят във фермата, за да поиска пари, въпреки че се страхува и не е убедена, че трябва да отиде. Когато пристига в дома на Елисондо, доня Габриела я унижава и изсипва цялото си презрение към нея пред цялото си семейство. Либия отчаяно бяга и се самоубива, скачайки от мост.

Когато братята Рейес разберат всичко, те се заклеват да отмъстят за смъртта на сестра си и отиват в ранчото на Елисондо, но не могат да намерят доня Габриела, затова решават да останат там, представяйки се за зидарите, които Габриела е наела, за да построят къща за Норма и Фернандо. Те правят това благодарение на икономката на Елисондо, Ева Родригес, която също иска да отмъсти на Габриела за това, че я е принудила да се откаже от единствената си дъщеря Рут. Междувременно Рут израства като дъщеря на Ракел и Каликсто Урибе, които не могат да заченат дете поради напредналата си възраст. Ракел е заможна възрастна жена и е най-добрата приятелка на Габриела.

При срещата със сестрите Елисондо, Оскар Рейес се опитва да убеди братята си да променят плановете си за отмъщение и да съблазнят сестрите Елисондо, като по този начин да им отмъстят, въпреки че това, което той наистина иска, е да се добере до парите им. Хуан не е съгласен с плановете на брат си, но когато се запознава с Норма Елисондо, той променя мнението си, защото незабавно е привлечен от нея. Хуан напълно забравя плановете си за отмъщение, но двойката ще се сблъска с много препятствия по пътя си, които трябва да преодолее. С течение на времето Норма забременява от Хуан и решава да скрие истинския баща на детето си, защото Фернандо и Сара, които мразят Хуан, знаят цялата истина и те нямат друг избор, освен да мълчат.

Франко има връзка с красива жена на име Росарио Монтес, която е певица в бар „Алкала“ и е експлоатирана и малтретирана от своя мениджър и любовник Армандо Наваро. Вместо това, Оскар се оплита в мрежата на своето отмъщение, като се влюбва в Химена. Двамата са привлечени и един ден, по взаимно решение, се женят тайно, като се придизвиква голям скандал в семейство Елисондо. След като и двамата започват да живеят заедно в къщата на него и братята му, Габриела открива, че Хуан е истинският баща на детето, което Норма очаква, а по-късно и двете сестри откриват, че Рейес всъщност са братя на Либия и се влюбват в тях, за да отмъстят за смъртта на сестра си, затова решават да ги напуснат завинаги и да се върнат при семейството си.

От друга страна, Франко е наранен, тъй като Росарио му изневерява и се жени за Армандо Наваро. С разбито сърце той се жени за Едувина Труеба, възрастна жена, която притежава ранчо, много компании и много пари. В същия ден на сватбата тя умира, оставяйки Франко собственик на всичките ѝ активи. Месеци по-късно Франко среща Сара Елисондо, жена, която го мрази от дъното на душата си (или поне така казва). След толкова много битки, малко по малко той се влюбва в нея, въпреки че тя вече е влюбена в него.

Актьорски състав

Първи сезон 
 Дана Гарсия – Норма Елисондо де Рейес
 Марио Симаро – Хуан Рейес
 Паола Рей – Химена Елисондо де Рейес
 Хуан Алфонсо Баптиста – Оскар Рейес
 Наташа Клаус – Сара Елисондо де Рейес
 Майкъл Браун – Франко Рейес
 Кристина Лилей – Габриела Асеведо де Елисондо
 Хуан Пабло Шук – Фернандо Ескандон
 Хорхе Као – Мартин Асеведо
 Глория Гомес – Ева Родригес
 Ана Лусия Домингес – Рут Урибе/Ливия Рейес
 Шарик Леон – Росарио Монтес де Наваро
 Хуан Себастиян Аргон – Армандо Наваро
 Лорена Меритано – Динора Росалес
 Херман Рохас – Бернардо Елисондо
 Себастиян Боскан – Леандро Сантос
 Мария Маргарита Гиралдо – Ракел Сантос де Урибе
 Консуелио Лузардо – Мелиса де Сантос
 Джовани Суарес Фореро – Бенито Сантос
 Фернандо Коредор – Каликсто Урибе
 Хулио дел Мар – Леонидас Коронадо
 Лейди Нориега – Пепа Рондерос „Пепита“
 Андреа Вилариял – Панчита Лопес
 Педро Рода – Олегарио
 Талу Кинтеро – Едувина Труеба
 Андрес Фелипе Мартинес – Малкълм Риос
 Клеменсия Джулиен – Кармела Гордилио
 Леонела Гонсалес – Белинда Росалес
 Джейми Гутиерес – Хенаро Салинас
 Пилар Алварез – Виолета Вилас
 Алберто Маруланда – Мигел Бараган
 Карлос Алберто Санчес – Маноло Бараган
 Инес Прието – Ортенсия Гаридо де Бараган
 Сигифердо Вега – Филемон Бараган
 Виктор Родригес – Мемо Дуке
 Маргарита Амаго – Росита
 Карлос Дуплат – Агапито Кортез
 Жаклин Ненрикуес – Урсула де Росалес
 Самуел Хернандес – Закариас Росалес
 Рикардо Херера – Антонио Коронадо
 Татяна Хаурегуи – Доминга
 Карменза Гонзалес – Кинтина Каноса
 Ерберт Кинг – Херсон Варгас
 Александър Паласио – Луис Рубински
 Мария Габриела Гарсия – Хуан Давид Рейес

Втори сезон 
 Дана Гарсия – Норма Елисондо де Рейес
 Марио Симаро – Хуан Рейес
 Паола Рей – Химена Елисондо де Рейес
 Хуан Алфонсо Баптиста – Оскар Рейес
 Наташа Клаус – Сара Елисондо де Рейес
 Майкъл Браун – Франко Рейес
 Кристина Лилей – Габриела Асеведо де Елисондо
 Алехандро Лопес – Деметрио Хурадо
 Катерин Порто – Ромина Клементе
 Серхио Гойри – Самуел Кабалеро
 Борис Шьоман – Пабло Гунтер
 Херман Кинтеро – Мартин Асеведо
 Шарик Леон – Росарио Монтес де Наваро
 Татяна Хаурегуи – Доминга
 Карменза Гонзалес – Кинтина Каноса
 Констанса Ернандес – Панчита Лопес
 Бернардо Флорес – Хуан Давид Рейес
 Камила Рохас – Муриел Кабалеро Монтес
 Хуан Мануел Рестрепо – Леон Рейес Елисондо
 Себастиан Осорио – Ерик Рейес Елисондо
 Яре Сантана – Габи Рейес Елисондо
 Херонимо Кантильо – Андрес Рейес Елисондо

Версии 
 Las aguas mansas (1994), оригинална история, Колумбия, с участието на Хуан Карлос Гутиерес, Маргарита Ортега, Хуан Себастиан Арагон, Фабиана Медина, Луиджи Айкарди и Патрисия Малдонадо.
 Огън в кръвта (2008), Мексико, версия от Лиляна Абуд, режисирана от Мигел Корсега, Хорхе Едгар Рамирес и Алберто Диас и продуцирана от Салвадор Мехия за Телевиса, с участието на Адела Нориега, Едуардо Яниес, Елисабет Алварес, Хорхе Салинас, Нора Салинас и Пабло Монтеро.
 Gavilanes (2010), Испания, с участието на Родолфо Санчо, Роджър Беруесо, Алехандро Албарасин, Клаудия Басолс, Диана Паласон и Алисия Санс.
 Земя на честта (2014), САЩ, адаптация от Росана Негрин, с участието на Аарон Диас, Гонсало Гарсия Виванко, Кристиан де ла Кампа, Ана Лорена Санчес, Кимбърли дос Рамос и Скарлет Грубер.
 Pasión de Amor (2015), Филипини, Джейк Куенка, Ехай Фалкон, Джузеф Марко, Арси Муньос, Елън Адарна и Колин Гарсия.

В България 
В България първи сезон на теленовелата започва излъчване на 27 май 2004 г. по bTV и завършва на 14 февруари 2005 г. През 2005 – 2006 г. започва повторно излъчване. Ролите се озвучават от Ева Демирева, Ангелина Славова, Здрава Каменова, Радослав Рачев, Кирил Бояджиев и Сава Пиперов.

На 30 юни 2012 г. започва повторно излъчване по bTV Lady и завършва на 8 декември. Нови повторения започват на 4 март 2013 г. и завършва на 14 октомври.

На 17 август 2023 г. започва втори сезон по bTV Lady. Дублажът е на Саунд Сити Студио. Ролите се озвучават от Татяна Захова, Мина Костова, Емил Емилов, Виктор Иванов и Петър Бонев.

Външни препратки 
 
 Теленовели в България

Източници 

Колумбийски теленовели
Сериали с ЛГБТ тематика
Теленовели на „Телемундо“
Теленовели на Каракол Телевисион